ⵏⴱⴰⵕⴽ ⵓⵍⵄⵕⴱⵉ

ⵎⴱⴰ ⵏⵖ ⵏⴱⴰ(ⵉⵙⵎ ⵏⵏⵙ ⵏ ⵜⵉⴷⵜ: ⵎⴱⴰⵕⴽ ⵓⵍⵄⵕⴱⵉ), ⵉⵍⵓⵍ ⴰⵙⵙ ⵏ 12 ⵛⵓⵜⴰⵏⴱⵉⵔ 1982 ⴳ ⵉⵖⵕⵎ ⵏ ⵎⵍⵍⴰⴱ ⴳ ⵓⵙⴰⵎⵎⵔ ⴳ ⵜⵎⴰⵣⵉⵔⵜ ⵏ ⵍⵎⵖⵔⵉⴱ, ⵉⴳⴰ ⴰⵎⴳⴰⵢ ⴷ ⵓⵎⵖⵏⵏⵊ ⴰⵎⵖⵔⵉⴱⵉ ⵉⵙⴰⵡⴰⵍⵏ ⵙ ⵜⵎⴰⵣⵉⵖⵜ. ⵉⴳⴰ ⴰⵏⴰⵥⵓⵕ ⴷ ⵓⵎⴽⵔⴰⵙ ⵏ ⵜⵔⴰⴱⴱⵓⵜ ⵏ ⵓⵥⴰⵡⴰⵏ ⴰⵎⴰⵣⵉⵖ ⵚⴰⵖⵕⵓ ⴱⴰⵏⴷ. ⵉⵜⵜⵢⵓⵙⵙⴰⵏ ⵙ ⴽⵉⴳⴰⵏ ⵏ ⵜⵣⵍⴰⵜⵉⵏ ⵣⵓⵏ ⴷ: ⵎⵓⵃⴰ, ⴳⵔⴰ ⴷ ⵉⴼⴰⵙⵙⵏ, ⵓⵍⴰⵛ ⵙⵎⴰⵃ ⵓⵍⴰⵛ, ⴰⵡⵙ ⵉ ⵜⴰⵍⴰ ⴷ ⵜⴰⴱⵔⴰⵜ ⵉ ⵓⴱⴰⵎⴰ. ⵢⵉⵡⵉ ⵜⴰⵙⵎⵖⵓⵔⵜ ⵏ ⵓⵎⴰⵔⴳ ⴰⵎⴰⵣⵉⵖ ⴳ 2010 ⵣⴷⴰⵔ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ.

 ⵜⵓⴷⵔⵜ ⵏⵏⵙ 
ⵉⵍⵓⵍ ⵏⴱⴰ ⴰⵙⵙ ⵏ 12 ⵛⵓⵜⴰⵏⴱⵉⵔ 1982 ⴳ ⵎⵍⵍⴰⴱ, ⵢⴰⵜ ⵜⵎⴰⵣⵉⵔⵜ ⵎⵥⵥⵉⵏ ⴳ ⵜⵎⵏⴰⴹⵜ ⵏ ⵕⵕⴰⵛⵉⴷⵢⴰ ⵖ ⵓⵙⴰⵎⵎⵔ ⵖ ⵜⵎⴰⵣⵉⵔⵜ ⵏ ⵍⵎⵖⵔⵉⴱ. ⵉⴳⴰ ⴰⵎⴳⴰⵢ ⴷ ⵓⵥⴰⵡⴰⵏ ⴰⵎⵖⵔⵉⴱⵉ ⴰⵎⴰⵣⵉⵖ.

ⵍⵍⵉⵖ ⵢⵓⵎⵥ ⵏⴱⴰ ⴰⴷⵉⴱⵍⵓⵎ ⵏⵏⵙ ⴳ ⵓⵣⵔⴼ ⴷ ⵜⵙⴽⵍⴰ ⵜⴰⴼⵕⴰⵏⵙⵉⵙⵜ, ⵢⵓⴼⴰ ⵏⵏ ⴰⴳⴰⵢⵢⵓ ⵏⵏⵙ ⵉⴳⴰ ⵡⴰⵔ ⵜⴰⵡⵓⵔⵉ , ⴰⵢⴰⵏⵏ ⴰⴷ ⵜ ⵢⵓⵊⵊⴰⵏ ⴰⴷ ⵏⵏ ⵉⴳ ⵜⵓⴳⴳⴰⵙ ⵏⵏⵙ ⴱⴰⵛ ⴰⴷ ⵉⴼⴽ ⵢⴰⵏ ⵓⵏⴼⵓⵙ ⴰⵎⴰⵢⵏⵓ ⵉ ⵓⵎⴰⵔⴳ ⵏ ⵓⵙⴰⵎⵎⵔ. ⵉⴳⴰ ⴰⵎⴰⵔⵉⵔ ⴷ ⵓⴳⵉⵜⴰⵕⵉⵙⵜ, ⴰⵔ ⵉⵜⵜⵉⵔⵉⵔ ⵎⴰ ⵖ ⵉⵙⵡⵉⵏⴳⵉⵎ ⵡⴰⵔ ⵜⵉⴽⵚⵚⴰⴹ ⴰⵢⵍⵍⵉⵖ ⴷ ⵢⵓⵔⵔⵉ ⵉⴳⴰ ⵣⵓⵏ ⴷ ⵉⵖ ⵜⵏⵏⵉⵜ « ⴰⴼⵔⴰⴽ ⵏ ⵓⴳⴷⵓⴷ »[2]

ⵢⵓⴼⴰ ⵎⴱⴰⵕⴽ ⵓⵍⵄⵕⴱⵉ ⵉⵅⴼ ⵏⵏⵙ ⴳ ⵜⵥⵓⵕⵉ ⵣⵖ ⵜⵎⵥⵉ ⵏⵏⵙ, ⵉⵎⵢⴰⵔ ⵢⴰⴷⵍⵍⵉ ⴰⵔ ⵉⵙⴼⵍⵉⴷ ⵉ ⵓⵎⴰⵔⴳ ⴰⵇⴱⴰⵢⵍⵉ ⵣⵓⵏ ⴷ ⵡⵉⵏ ⵢⵉⴷⵉⵔ, ⵓⵍⴰⵃⵍⵓ, ⵎⴰⵄⵟⵓⴱ ⵍⵓⵏⴰⵙ. ⵉⴱⴷⴰ ⴰⵔ ⵉⵜⵜⵉⵔⵉⵔ ⴷ ⵉⵎⴷⵓⴽⴽⵯⴰⵍ ⵏⵏⵙ ⵖ ⵓⵙⵉⵏⴰⵏ ⵏⵖ ⴳ ⵉⵎⵓⵙⵙⵓⵜⵏ ⵏ ⵜⵎⵙⵎⵓⵏⵉⵏ ⵜⵉⴷⵍⵙⴰⵏⵉⵏ.

ⵉⵖⵔⴰ ⵎⴱⴰⵕⴽ ⵜⵖⵓⵔⵉⵡⵉⵏ ⵜⵉⵏⴰⴼⵍⵍⴰⵜⵏ ⵖ ⵜⵙⴷⴰⵡⵉⵜ ⵏ ⵎⴽⵏⴰⵙ ⵏⵏⴰ ⴳ ⵢⵓⵎⵥ ⴰⴷⵉⴱⵍⵓⵎ ⵏ ⵜⵓⵔⴰⴳⵜ ⴳ ⵓⵣⵔⴼ, ⴷ ⵡⵉⵙⵙ ⵙⵉⵏ ⴳ ⵜⵙⴽⵍⴰ ⵜⴰⴼⵕⴰⵏⵙⵉⵙⵜ ⴳ ⵜⵙⴷⴰⵡⵉⵜ ⵏ ⵕⵕⴰⵛⵉⴷⵢⴰ.

ⵉⴽⵏⵏⴰ ⵉⴱⴷⴰ ⵜⵖⵔⵉ ⴳ ⵜⵙⴷⴰⵡⵉⵜ ⵏ ⵎⴽⵏⴰⵙ, ⵉⴽⵛⵎ ⴷ ⴰⵢⵜ ⵓⵎⵓⵙⵙⵓ ⴰⴷⵍⵙⴰⵏ ⴰⵎⴰⵣⵉⵖ ⵏⵏⴰ ⵉⵜⵜⵏⴰⵖⵏ  ⵅⴼ ⵜⵎⴰⴳⵉⵜ ⵜⴰⵎⴰⵣⵉⵖⵜ ⵏ ⵟⴼⵔⵉⵇⵜ ⵏ ⵓⴳⴰⴼⴰ[3], ⵉⵙⴽⵔ ⵜⴰⵔⴰⴱⴱⵓⵜ ⵏⵏⵙ ⵏ ⵓⵥⴰⵡⴰⵏ ⵉⵎⴰⵏ ⵏ ⵚⴰⵖⵕⵓ. ⵜⵜⵢⵓⵙⵙⴰⵏ ⵜⵔⴰⴱⴱⵓⵜ ⵎⵍⵉⵃ ⴳ 2006. ⵉⵙⵙⵓⴼⵖ ⴷ ⴽⵉⴳⴰⵏ ⵏ ⵜⴰⵙⵙⴼⵉⴼⵉⵏ ⵣⵓⵏ ⴷ "ⵎⵓⵃⴰ", "ⵜⵉⵍⴻⵍⵍⵉ" ⴷ "ⵜⴰⴱⵔⴰⵜ ⵉ ⵓⴱⴰⵎⴰ" ⵏⵏⴰ ⵉⴼⴽⴰⵏ ⵢⴰⵏ ⵓⵏⴼⵓⵙ ⴰⵎⴰⵢⵏⵓ ⵉ ⵓⵎⴰⵔⴳ ⴰⵎⴰⵣⵉⵖ.

ⵢⵉⵡⵉ ⵜⴰⵙⵎⵖⵓⵔⵜ ⵏ ⵓⵎⴰⵔⴳ ⴰⵎⴰⵣⵉⵖ ⴳ  2010 ⵣⵖ  ⴷⴰⵔ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ.

 ⴰⵎⴰⵔⴳ 

 2007 : ⵎⵓⵃⴰ
 2008 : ⵜⵉⵍⴻⵍⵍⵉ
 2009 : ⴰⵡⵙ ⵉ ⵜⴰⵍⴰ

 ⵉⵙⴰⵖⵓⵍⵏ 

 Maroc: Adrar rend hommage à Saghru Band et à Mustapha Tamazight
 ↑ Jacopo Granci, « Amun Style ou le foisonnement de la musique amazighe engagée dans le Sud-Est » 21 nuwanbir 2016
 ↑ Didier Le Saout, « La radicalisation de la revendication amazighe au Maroc. Le sud-est comme imaginaire militant »
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)